AIŠKINAMASIS RAŠTAS

Dėl UAB „Molėtų šiluma” 2019–2023 metų investicinio plano suderinimo

1. Parengto tarybos sprendimo projekto tikslai ir uždaviniai:

Tikslas - suderinti uždarosios akcinės bendrovės „Molėtų šiluma“ (toliau – Bendrovė) 2019–2023 m. investicinį planą.

1. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

1. Laukiami rezultatai:

Įgyvendinus suderintus investicinius projektus bus sudarytos galimybės prijungti naujus vartotojus, atlikti Molėtų, Alantos, Giedraičių, Joniškio katilinių rekonstrukcijų darbus, Molėtų katilinės teritorijos tvarkymo darbus, įrangos atnaujinimą ir kita.

1. Lėšų poreikis ir jų šaltiniai:

Prašomų suderinti investicijų bendra suma 267160 Eur, finansavimo šaltinis - Bendrovės lėšos.

1. Kiti sprendimui priimti reikalingi pagrindimai, skaičiavimai ar paaiškinimai.

Bendrovė Molėtų rajono savivaldybės tarybai 2023 m. vasario 7 d. raštu Nr. 8-32 „Prašymas dėl investicijų plano papildymo ir suderinimo“ (toliau – raštas) pateikė prašymą suderinti 2019-2023 m. investicijas bei derinamų investicijų suvestinę ir aprašymą.

Lietuvos Respublikos šilumos ūkio įstatymo 35 straipsnis reglamentuoja, kad „investiciniai planai derinami su savivaldybės taryba jos nustatyta tvarka“. Šilumos tiekėjų investicijų planų derinimo tvarkos aprašo, patvirtinto Molėtų rajono savivaldybės tarybos 2009 m. vasario 26 d. sprendimu Nr. B1-48 „Dėl Šilumos tiekėjų investicijų planų derinimo tvarkos aprašo patvirtinimo“ (toliau- Aprašas), 10 punktas nustato, kad „investicijų planas kartu su sprendimo projektu dėl jo patvirtinimo teikiamas svarstyti Tarybai“.

Bendrovės raštu prašo suderinti šias investicijas:

* 1. Molėtų katilinės tinklų cirkuliacinio siurblio keitimas nauju modernesniu siurbliu.

Investicijų vertė – 11500,00 Eur, finansavimo šaltinis – bendrovės lėšos.

* 1. Molėtų katilinės teritorijos asfalto dangos remontas.

Investicijų vertė – 9000,00 Eur, finansavimo šaltinis – bendrovės lėšos.

* 1. Giedraičių katilo granulių degiklio oro padavimo sistemos rekonstrukcija.

Investicijų vertė – 1600,00 Eur, finansavimo šaltinis – bendrovės lėšos.

* 1. Joniškio mokyklos katilo granulių degiklio automatinio valdymo kapitalinis remontas.

 Investicijų vertė – 1500,00 Eur, finansavimo šaltinis – bendrovės lėšos.

* 1. Papildomų krosnių kuro talpų ir kuro siurblių įrengimas, siekiant atsisakyti mazuto deginimo.

Investicijų vertė – 55000,00 Eur, finansavimo šaltinis – bendrovės lėšos.

* 1. Dūmų analizatoriaus pirkimas.

Investicijų vertė – 1500,00 Eur, finansavimo šaltinis – bendrovės lėšos.

* 1. Naujos kompiuterinės technikos pirkimas.

Investicijų vertė – 2000,00 Eur, finansavimo šaltinis – bendrovės lėšos.

* 1. Naujų šilumos apskaitos prietaisų pirkimas.

Investicijų vertė – 4000,00 Eur, finansavimo šaltinis – bendrovės lėšos.

* 1. Naujo šilumos tiekimo tinklų įvado į statomus daugiabučius gyvenamus namus Molėtų m. Liepų g. 27 ir 29 įrengimas.

Investicijų vertė – 95000,00 Eur, finansavimo šaltinis – bendrovės lėšos.

* 1. 5 MW biokuro katilo kapitalinis remontas - rekonstrukcija padidinanti katilo patikimumą.

Investicijų vertė – 84300,00 Eur, finansavimo šaltinis – bendrovės lėšos.

* 1. Giedraičių katilinės cirkuliacinio siurblio valdymo, dažnio keitiklio pagalba, įrengimas.

Investicijų vertė – 780,00 Eur, finansavimo šaltinis – bendrovės lėšos.

* 1. Alantos katilinės cirkuliacinio siurblio valdymo, dažnio keitiklio pagalba, įrengimas.

Investicijų vertė – 780,00 Eur, finansavimo šaltinis – bendrovės lėšos.

* 1. Naujo išmaniojo mobilaus telefono pirkimas.

Investicijų vertė – 200,00 Eur, finansavimo šaltinis – bendrovės lėšos.